**MÓDOSÍTÓ OKIRAT**

Miskolci Regionális Hulladékgazdálkodási Önkormányzati Társulás Társulási Tanácsa a 2016. március 23. napján kelt és az 1/2017. (III.23.) Társulási Tanácsi határozattal elfogadott Társulási Megállapodást Magyarország helyi önkormányzatairól szóló 2011. évi CLXXXIX. törvény 93. §-ában foglalt tartalmi követelményeknek megfelelően az alábbiak szerint módosítja:

**1. A Társulási Megállapodás 6.2. pontjának a helyébe a következő rendelkezés lép:**

**„6.2. A Társulás önkormányzati feladatként ellátandó alaptevékenysége:**

a.) a térség hulladékgazdálkodási tevékenységének javítását előmozdító együttműködés,

b.) a települések hulladék gyűjtésének, szállításának, kezelésének és ártalmatlanításának a kölcsönös érdekeltségen alapuló koordinálása,

c.) a települések hulladékgazdálkodásának javítása érdekében a szükséges tanulmányok elkészíttetése,

d.) a térségi hulladékgazdálkodási rendszer fejlesztésének megvalósítása, (pályázatok benyújtása, menedzselése, a beruházások lebonyolítása, a szükséges kivitelezési és szolgáltatási szerződések megkötése, felügyelete)

e.) *a hulladékgazdálkodási közfeladatok ellátása – hulladékkezelési közszolgáltatás szervezése, fenntartása (e körben a Társulásban résztvevő önkormányzatok kölcsönös együttműködésével az önkormányzatok közigazgatási területeit átfogó, térségi, regionális, korszerű hulladékgazdálkodási rendszer üzemeltetése és fejlesztése, mely magában foglalja a szilárd települési hulladék vegyes és szelektív gyűjtését, válogatását, újrahasznosítását a válogatási maradványanyagok korszerű, az EU szabályozásnak megfelelő lerakón való elhelyezését)”*

**2. A Társulási Megállapodás 7.3.2. v) pontjának helyébe a következő rendelkezés lép:**

**„7.3.2. Szervezeti, gazdasági, jogi területen:**

*v) hulladékgazdálkodási közszolgáltatás megszervezését.”*

**3. A Társulási Megállapodás 8.2.1., 8.2.4. és 8.2.5. pontjainak helyébe a következő rendelkezések lépnek:**

**„8.2. Szerződő felek a fentiek szerint közös tulajdonukba került vagyonelemek üzemeltetése vonatkozásában (birtoklás, használat, hasznosítás) az alábbi tényeket rögzítik, illetve az alábbiakban állapodnak meg.**

*8.2.1. A Tagok megállapítják, hogy a kötelező önkormányzati feladatként előírt települési szilárdhulladék kezelésére vonatkozó kötelezettségük ellátása során a jelen Társulási Megállapodás alapján egységes hulladékkezelési alrendszert működtetnek a települési szilárdhulladék lerakása (Hejőpapi hulladéklerakóban történő elhelyezése), illetve a Projekt I keretében létesített szelektív hulladékgyűjtő szigetek, valamint a létesített 3 db hulladékudvar működtetése, valamint a Projekt II., a Projekt II. megvalósításához szükséges kiegészítő eszközök beszerzése tárgyú projekt, valamint a Projekt III., és a Projekt III. megvalósításához szükséges kiegészítő eszközök beszerzése tárgyú projekt, keretében megvalósuló vagyon használata során.*

*8.2.4. Amennyiben a vagyon használata, üzemeltetése, működtetése nem a közszolgáltató javára alapított vagyonkezelői jogviszony alapján biztosított, olyan mértékű bérleti díjak kerülnek meghatározásra, amelyek a Projektekre vonatkozó támogatási szerződések eltérő rendelkezése hiányában elégséges forrásként szolgálnak legalább:*

1. *az 1. pont szerinti támogatással létrejött hulladékkezelő alrendszerek (lerakó, hulladékudvar, gyűjtőszigetek) megújítására, pótlására, a lerakóval kapcsolatos rekultivációs és monitorizálási költségek fedezésére, az üzemeltetés ellenőrzésének költségeire.*
2. *a 2. pont szerinti támogatással létrejött szelektív hulladékgyűjtés kiépítésére, illetve a vegyesen gyűjtött települési szilárdhulladékok mechanikai előkezelésére.*
3. *a 4., valamint 5. pont szerinti támogatással létrejövő eszközök megújítására, pótlására, fenntartására.*

*8.2.5. Amennyiben a vagyon használata, üzemeltetése, működtetése nem közszolgáltató javára alapított vagyonkezelői jogviszony alapján biztosított, a bérleti és egyéb díjak mindenkor a gesztor önkormányzat által létesített elkülönített számlára kerülnek megfizetésre, de az a tagoknak a lakosságszám-arányos közös tulajdonába kerül. Ezen számlán képződő pénzügyi források felhasználása célhoz kötött, illetve ezen pénzügyi forrásokkal kapcsolatos döntési jog végső soron a Társulási Megállapodás rendelkezése hiányában a közös tulajdonra vonatkozó* *szabályok szerint a tagokat illeti.”*

**4. A Társulási Megállapodás 8.3. pontja helyébe a következő rendelkezés lép:**

*„8.3. A Tagok rögzítik, hogy a közszolgáltatási szerződést a Társulás jogosult megkötni minden társult Tagra kiterjedő érvénnyel és hatállyal, az átruházott hatáskör keretében.”*

**5. A Társulási Megállapodás 11.3.4. pontja helyébe a következő rendelkezés lép:**

*„11.3.4. A Társulási Tanács ülést az elnök legalább 5 nappal korábban írásban – akadályozatása valamint távolléte esetén az alelnök, együttes akadályozatásuk esetén a korelnök – hívja össze.”*

**6. A Társulási Megállapodás 11.3.9. pontja az alábbi ponttal egészül ki:**

**„11.3.9. A Társulási Tanács kizárólagos hatáskörébe tartozik:**

*l) a hulladékgazdálkodási közszolgáltató kijelölése és a közszolgáltatási szerződés jóváhagyása.”*

**7. A Társulási Megállapodás 11.4.3. pontja az alábbi ponttal egészül ki:**

**„11.4.3. A Társulási Tanács elnöke a Társulás ügyeinek vitele keretében:**

*p) aláírja azokat a szerződéseket, amelyeknél a kötelezettségvállalás mértéke nem haladja meg az 5.000.000,-Ft-ot.”*

**8. A Társulási Megállapodás 8.8. pontja elhagyásra kerül a további szerkezeti egységek számozásának értelemszerű megváltozásával.**

Záradék: Jelen Társulási Megállapodás módosítás 2017. augusztus 1. napján lép hatályba.

A Miskolci Regionális Hulladékgazdálkodási Önkormányzati Társulás módosító okiratát a Miskolci Regionális Hulladékgazdálkodási Önkormányzati Társulás Társulási Tanácsa **……......…. számú** határozatával 2017. június ….. napján fogadta el.

Miskolc, 2017. június …..

**Dr. Kriza Ákos**

elnök